ประกาศสำนักงานคณะกรรมการกำกับหลักทรัพย์และตลาดหลักทรัพย์ประกาศสำนักงานคณะกรรมการกำกับหลักทรัพย์และตลาดหลักทรัพย์ที่ สช.๔๔/๒๕๕๘เรื่องการให้ความเห็นชอบผู้สอบบัญชีในตลาดทุน(ฉบับที่ ๓)[๑] โดยที่มาตรา ๖๑ มาตรา ๘๙ มาตรา ๑๐๖ มาตรา ๑๙๙ และมาตรา ๒๑๗แห่งพระราชบัญญัติหลักทรัพย์และตลาดหลักทรัพย์ พ.ศ. ๒๕๓๕ และมาตรา ๑๔๐แห่งพระราชบัญญัติหลักทรัพย์และตลาดหลักทรัพย์ พ.ศ. ๒๕๓๕ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ ๒) พ.ศ.๒๕๔๒ และมาตรา ๕๙ แห่งพระราชบัญญัติทรัสต์เพื่อธุรกรรมในตลาดทุน พ.ศ. ๒๕๕๐ และประกาศคณะกรรมการกำกับตลาดทุนที่เกี่ยวกับการออกและการเสนอขายหลักทรัพย์และประกาศคณะกรรมการกำกับตลาดทุนที่เกี่ยวกับการจัดตั้งและจัดการกองทุนกำหนดให้ผู้สอบบัญชีที่ลงลายมือชื่อในรายงานการตรวจสอบงบการเงินของกิจการที่กำหนดตามบทบัญญัติหรือข้อกำหนดดังกล่าวต้องเป็นผู้สอบบัญชีที่ได้รับความเห็นชอบจากสำนักงานและโดยที่เป็นการสมควรให้มีการปรับปรุงกระบวนการและระยะเวลาในการพิจารณาคำขอความเห็นชอบให้มีความชัดเจนและเหมาะสมยิ่งขึ้นสำนักงานออกข้อกำหนดไว้ ดังต่อไปนี้ข้อ ๑ ให้ยกเลิกความในวรรคสองของข้อ ๗แห่งประกาศสำนักงานคณะกรรมการกำกับหลักทรัพย์และตลาดหลักทรัพย์ ที่ สช. ๓๙/๒๕๕๓เรื่อง การให้ความเห็นชอบผู้สอบบัญชีในตลาดทุน ลงวันที่ ๒๓ กันยายน พ.ศ. ๒๕๕๓และให้ใช้ความต่อไปนี้แทนให้บุคคลที่ยื่นคำขอความเห็นชอบตามวรรคหนึ่งชำระค่าธรรมเนียมการยื่นคำขอความเห็นชอบตามอัตราที่กำหนดไว้ในประกาศสำนักงานคณะกรรมการกำกับหลักทรัพย์และตลาดหลักทรัพย์ว่าด้วยการกำหนดค่าธรรมเนียมการยื่นแบบแสดงรายการข้อมูลการจดทะเบียน และการยื่นคำขอต่าง ๆ เมื่อคำขอและเอกสารหลักฐานถูกต้องครบถ้วนตามคู่มือสำหรับประชาชนแล้วข้อ ๒ ให้ยกเลิกความในข้อ ๘ และข้อ ๙แห่งประกาศสำนักงานคณะกรรมการกำกับหลักทรัพย์และตลาดหลักทรัพย์ ที่ สช. ๓๙/๒๕๕๓เรื่อง การให้ความเห็นชอบผู้สอบบัญชีในตลาดทุน ลงวันที่ ๒๓ กันยายน พ.ศ. ๒๕๕๓และให้ใช้ความต่อไปนี้แทนข้อ ๘ เมื่อสำนักงานได้รับคำขอและเอกสารหลักฐานถูกต้องครบถ้วนตามคู่มือสำหรับประชาชนแล้วสำนักงานจะดำเนินการสอบทานข้อเท็จจริงตามขั้นตอนและวิธีการที่ระบุในคู่มือสำหรับประชาชนและแจ้งประเด็นข้อสังเกตที่ได้จากการสอบทานข้อเท็จจริงเพื่อให้ผู้ขอความเห็นชอบชี้แจงข้อสังเกตนั้นโดยจะดำเนินการให้แล้วเสร็จภายในเก้าสิบวันนับแต่วันที่สำนักงานได้รับเอกสารหลักฐานถูกต้องครบถ้วนตามคู่มือสำหรับประชาชนทั้งนี้สำนักงานจะกำหนดระยะเวลาเพื่อให้ผู้ขอความเห็นชอบชี้แจงข้อสังเกตไว้ในหนังสือแจ้งโดยระยะเวลาดังกล่าวจะไม่น้อยกว่าสิบสี่วันแต่ไม่เกินยี่สิบเอ็ดวันข้อ ๙ สำนักงานจะพิจารณาคำขอความเห็นชอบให้แล้วเสร็จภายในหกสิบวันนับแต่วันที่สำนักงานได้รับคำชี้แจงต่อข้อสังเกตจากการสอบทานข้อเท็จจริงจากผู้ขอความเห็นชอบหรือนับแต่วันครบกำหนดระยะเวลาให้ผู้ขอความเห็นชอบชี้แจงในกรณีที่ผู้ขอความเห็นชอบไม่ชี้แจงภายในระยะเวลาที่สำนักงานกำหนดตามข้อ๘ข้อ ๓ ให้ยกเลิกความในข้อ๑๔ แห่งประกาศสำนักงานคณะกรรมการกำกับหลักทรัพย์และตลาดหลักทรัพย์ ที่ สช. ๓๙/๒๕๕๓เรื่อง การให้ความเห็นชอบผู้สอบบัญชีในตลาดทุน ลงวันที่ ๒๓ กันยายน พ.ศ. ๒๕๕๓และให้ใช้ความต่อไปนี้แทนข้อ ๑๔ ในการยื่นคำขอต่ออายุการให้ความเห็นชอบเป็นผู้สอบบัญชีในตลาดทุนสำนักงานจะดำเนินการตามขั้นตอนและระยะเวลาที่กำหนดไว้ในข้อ ๘ และข้อ ๙ในระหว่างการยื่นขอต่ออายุการให้ความเห็นชอบเป็นผู้สอบบัญชีในตลาดทุนตามวรรคหนึ่งให้ผู้สอบบัญชีที่ได้ดำเนินการดังต่อไปนี้สามารถลงลายมือชื่อเพื่อแสดงความเห็นในการสอบบัญชีของกิจการตามข้อ๓ ต่อไปได้ แต่ไม่เกินสามเดือนนับแต่วันสิ้นสุดอายุการให้ความเห็นชอบตามข้อ ๑๒(๑) ได้รับการแต่งตั้งโดยชอบด้วยกฎหมายจากกิจการตามข้อ ๓ก่อนระยะเวลาการให้ความเห็นชอบเป็นผู้สอบบัญชีตามข้อ ๑๒ จะสิ้นสุดลง(๒)ได้ยื่นคำขอต่ออายุการให้ความเห็นชอบเป็นผู้สอบบัญชีต่อสำนักงานล่วงหน้าอย่างน้อยสองเดือนก่อนสิ้นสุดระยะเวลาการให้ความเห็นชอบและยังไม่ได้รับแจ้งผลการพิจารณาคำขอความเห็นชอบจากสำนักงานข้อ ๔ ประกาศนี้ให้ใช้บังคับตั้งแต่วันที่๒๐ กรกฎาคม พ.ศ. ๒๕๕๘ เป็นต้นไปประกาศณ วันที่ ๑๐ กรกฎาคม พ.ศ. ๒๕๕๘รพี สุจริตกุลเลขาธิการสำนักงานคณะกรรมการกำกับหลักทรัพย์และตลาดหลักทรัพย์ปริยานุช/ผู้จัดทำ๒๒ กรกฎาคม๒๕๕๘วริญา/ผู้ตรวจ๑๐ สิงหาคม๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๑๖๗ ง/หน้า ๑๖/๒๐ กรกฎาคม ๒๕๕๘